O Z N A M 
pre výrobcov alebo dovozcov dietetických potravín ku kategorizácii k 1.7.2009

Na základe záverov zasadnutia Kategorizačnej komisie pre dietetické potraviny zo dňa  9. 12. 2008 oznamujeme nasledovné:
Ministerstvo zdravotníctva Slovenskej republiky (ďalej len „ministerstvo “) prerokovalo podnet výrobcov a dovozcov dietetických potravín ohľadom koncepcie stanovenia výšky úhrad z verejného zdravotného poistenia u detskej enterálnej výživy. 
Z dôvodu zabezpečenia kvalitnej a dostupnej zdravotnej starostlivosti detským pacientom, na návrh Kategorizačnej komisie pre dietetické potraviny ministerstvo k 1.7.2008 prehodnotí znenie indikačných obmedzení a výšku stanovených úhrad z verejného zdravotného poistenia v prospech detského pacienta v nasledovných referenčných skupinách : 
•	DP02A Štandardné polymérne diéty p.o. sol. deti
•	DP02A Štandardné polymérne diéty p.o. plv. deti
•	DP02C Polymérne diéty s vysokým obsahom proteínov a energie p.o. sol deti
•	DP02D Polymérne diéty s vlákninou a s vysokým obsahom proteínov a energie p.o. sol. deti
•	DP03J Dojčenská výživa pri závažnej podvýžive p.o. sol.
Výrobcovia alebo dovozcovia dietetických potravín, ktorých dietetické potraviny sú zaradené v uvedených referenčných   skupinách sú vyzvaní na úpravu svojich výrobných cien najmenej o 10 % tak, aby sa spoločným úsilím zo strany ministerstva ako aj zo strany výrobcu alebo dovozcu zabezpečila dostupnosť enterálnej výživy určená detským pacientom.
 Ministerstvo zdravotníctva Slovenskej republiky umožňuje podať žiadosť o zmenu úradne určenej ceny dietetickej potraviny  ku kategorizácii k 1.7.2009 do 31. januára 2009 podľa platného odborného usmernenia č. 07108/2008-OKCLP. Do 31.12.2008 sa návrh maximálnej  ceny dietetickej potraviny od výrobcu a prepočet maximálnej ceny od výrobcu na konečnú maximálnu cenu v lekárni udávajú v Sk. Od 1.1.2009 sa udávajú v €. 

Špecifikácia dátových súborov upravená na novú menu euro bola zverejnená na internetovej stránke ministerstva www.health.gov.sk v časti dokumenty kategorizácie dietetických potravín dňa 18.12.2008.